
Az irodalomoktatás legújabb kihívásai Nagy Gáspár költészete a közoktatásban

2020-ban Nagy Gáspár két költeményét az Öröknyár: elmúltam 9 éves és A Fiú
naplójából című verseit a NAT kötelezően tanítandó tananyagai közé emelték. Lassan három
év elteltével sem található tankönyvfejezet ezekhez a művekhez. Ez a körülmény nem segíti
elő irodalomórai megjelenését. Nagy Gáspár költészetének tanítása nem csupán egy új és (a
magyar szakos tanárok többsége számára eddig) ismeretlen tanagyag, hanem a kortárs magyar
líra tanításának időszerű kihívása is. Nagy Gáspár formai szempontból rendkívül sokszínű
látomásos-metaforikus költészetében központi szerepet kapnak a keresztény kultúrkörhöz, a
bibliai történetekhez, a magyar történelem eseményeihez kapcsolódó motívumok. Műveinek
tanítása, a lírai darabok megértése összetett, ám időszerű feladat a diákok és a tanárok
számára.

A dolgozat célja ezért egy befogadható áttekintést nyújtani Nagy Gáspár költészetéről,
illetve részletes műelemzést adni a NAT-ban megjelent versekhez. Az óraterv alapján
kipróbált különböző verselemzési technikák, a vizuális és auditív segédanyagok sokban
segítették Nagy Gáspár verseinek megértését. Az óratervet több különböző iskolában is
kipróbáltam és a tanulói reflexiók által kiértékeltem. A változatos munkaformák és
módszerek, valamint a szövegcentrikus és az élményközpontú feladatok alkalmazásával
sikerült a diákok többségének az érdeklődését felkeltem Nagy Gáspár költészete iránt.

A kutatás célja egyrészt megfelelő segítséget nyújtani a diákoknak Nagy Gáspár
költészetének megértéséhez, másrészt a középiskolai tanárok számára is lehetőséget adni a
tananyag kipróbálásához.



